﻿

[**ОКОЗ:**

1.03.00.00.00 Фуқаролик қонунчилиги / 03.11.00.00 Мажбуриятларнинг алоҳида турлари / 03.11.13.00 Кредит (шунингдек, 07.22.00.00, 07.23.00.00 ларга қаранг);

2.09.00.00.00 Тадбиркорлик ва хўжалик фаолияти / 09.01.00.00 Тадбиркорлик тўғрисидаги қонунчилик / 09.01.04.00 Кичик ва хусусий тадбиркорлик. Оилавий тадбиркорлик]

[**ТСЗ:**

1.Фуқаролик қонунчилиги. Тадбиркорлик / Тадбиркорлик фаолиятини давлат томонидан қўллаб-қувватлаш;

2.Молия / Банклар ва бошқа кредит муассасалари. Кредитлар]

Ўзбекистон Республикаси Президентининг

Қарори

**Оилавий тадбиркорликни ривожлантириш дастурларини қўллаб-қувватлаш бўйича қўшимча чора-тадбирлар тўғрисида**

Оилавий тадбиркорликни ривожлантириш дастурлари доирасида аҳолининг бандлиги ва даромад манбаларини оширишга доир меҳнат фаолиятини қўллаб-қувватлаш чораларини янада кенгайтириш мақсадида:

1. 2023 йилда Оилавий тадбиркорликни ривожлантириш дастурлари (кейинги ўринда — Дастурлар) доирасида лойиҳаларни молиялаштириш учун Тикланиш ва тараққиёт жамғармасидан «Агробанк» АТБ, «Микрокредитбанк» АТБ ва АТ Халқ банкига алоҳида тасдиқланадиган тақсимотга асосан 300 миллион АҚШ доллари эквивалентидаги маблағлар 3 йиллик имтиёзли давр билан 7 йил муддатга 10 фоиз ставкада ажратилсин.

2. Вазирлар Маҳкамаси бир ҳафта муддатда 2023 йилда Дастурлар доирасида аҳолининг бизнес ташаббусларини қўллаб-қувватлашни янги босқичга олиб чиқишга доир қўшимча чора-тадбирлар тўғрисидаги қарор лойиҳасини Ўзбекистон Республикаси Президенти Администрациясига киритсин.

3. Мазкур қарорнинг ижросини назорат қилиш Ўзбекистон Республикаси Бош вазирининг ўринбосари Ж.А. Қўчқоров зиммасига юклансин.

**Ўзбекистон Республикаси Президенти Ш. МИРЗИЁЕВ**

Тошкент ш.,

2023 йил 25 январь,

ПҚ-18-сон

*(Қонунчилик маълумотлари миллий базаси, 26.01.2023 й., 07/23/18/0054-сон)*